R.W. Johnson: Xenofobie? Nee, dis SA se selfbehoud | Netwerk24
Onwettige immigrante – die meeste van Zimbabwe – by 'n vlugtelingsentrum in Johannesburg in 2008. Foto: John Moore
Teen 2050 sal Nigerië se bevolking meer as 400 miljoen wees. Dit sal die VSA verbysteek en die wêreld se derde digsbevolkte land word. Dis 'n fundamentele deel van Afrika se stuwende demografiese groei van 2,7% per jaar – meer as twee keer so snel as Suid-Asië (1,2% per jaar).
Dit beteken Afrika voeg elke twee jaar die ekwivalent van Frankryk se bevolking by. So, teen 2050 sal Afrika se bevolking verdubbel tot 2,5 miljard of meer as 'n kwart van die wêreld se mense. Teen 2100 sal Afrika 39% van die wêreld se bevolking huisves.
Die basiese rede daarvoor is die sukses van koloniale medisyne, wat kindersterftes dramaties verminder en lewensverwagting verhoog het. In reaksie daarop het Afrika-gesinsgroottes net effe afgeneem, so baie families in Afrika is steeds baie groter as wat nodig is vir vervanging.